രണ്ടു കിലോഗ്രാം കഞ്ചാവുമായി യുവാവ് അറസ്റ്റില് കാഞ്ഞങ്ങാട്: കാറില് കടത്തുകയായിരുന്ന 2.100 കിലോഗ്രാം കഞ്ചാവുമായി യുവാവ് അറസ്റ്റില്. മാവുങ്കാല് മൂലക്കണ്ടം സ്വദേശി ബി. പ്രവീണ് 38 ആണ് അറസ്റ്റിലായത്. മാണിക്കോത്ത് സ്വദേശി ജിത്തു ഓടി രക്ഷപ്പെട്ടതായി പോലീസ് പറഞ്ഞു. ഇന്നലെ പുലര്ച്ചെ 2.30 ഒാടെയാണ് കാഞ്ഞങ്ങാട് പഴയ ബസ് സ്റ്റാന്ഡിന് സമീപത്ത് വച്ച് ഹൊസ്ദുര്ഗ് എസ്ഐ ബാബ അക്കരക്കാരന്റെ നേതൃത്വത്തില് കഞ്ചാവ് പിടികൂടിയത്. കാറിന്റെ സീറ്റില് പൊതിഞ്ഞു സൂക്ഷിച്ച നിലയിലായിരുന്നു കഞ്ചാവുണ്ടായിരുന്നത്. സിവില് പോലീസ് ഓഫീസര്മാരായ ഷാരൂണ്, അബ്ദുള് സലീം എന്നിവരും എസ്ഐയ്ക്കൊപ്പമുണ്ടായിരുന്നു.